CELEX: 32013D0091
Language: da
Date: 2013-02-18 00:00:00
Title: 2013/91/EU: Kommissionens gennemførelsesafgørelse af 18. februar 2013 om ændring af beslutning 2008/855/EF for så vidt angår dyresundhedsmæssige foranstaltninger til bekæmpelse af klassisk svinepest i Letland (meddelt under nummer C(2013) 722)  EØS-relevant tekst

20.2.2013   
            
            
               DA
            
            
               Den Europæiske Unions Tidende
            
            
               L 47/72
            
         KOMMISSIONENS GENNEMFØRELSESAFGØRELSE
   af 18. februar 2013
   om ændring af beslutning 2008/855/EF for så vidt angår dyresundhedsmæssige foranstaltninger til bekæmpelse af klassisk svinepest i Letland
   (meddelt under nummer C(2013) 722)
   (EØS-relevant tekst)
   (2013/91/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4, og
   ud fra følgende betragtninger:
   
               (1)
            
            
               Ved Kommissionens beslutning 2008/855/EF af 3. november 2008 om dyresundhedsmæssige foranstaltninger til bekæmpelse af klassisk svinepest i visse medlemsstater (3) er der fastsat visse foranstaltninger til bekæmpelse af klassisk svinepest i medlemsstater eller regioner i medlemsstater opført i bilaget til samme beslutning. Der er registreret forskellige epidemiologiske situationer med hensyn til klassisk svinepest i medlemsstaterne og områder deraf. Bilaget til beslutning 2008/855/EF består derfor af tre dele, som hver indeholder en liste over områder i medlemsstaterne, der er omfattet af forskellige foranstaltninger afhængigt af den epidemiologiske situation.
            
         
               (2)
            
            
               De berørte medlemsstater med områder opført i del II i bilaget til beslutning 2008/855/EF skal sørge for, at sendinger af fersk svinekød fra bedrifter, der ligger i de pågældende områder, samt tilberedt kød og kødprodukter bestående af eller indeholdende kød fra de pågældende svin kun afsendes til andre medlemsstater, hvis de opfylder visse krav.
            
         
               (3)
            
            
               Den 20. november 2012 indberettede Letland tilfælde af klassisk svinepest hos vildsvin i Dagdas og Zilupes novadi langs grænsen til Rusland og Belarus. Vildsvinene blev undersøgt inden for rammerne af et nationalt overvågningsprogram. Den 27. november rapporterede Letland desuden om udbrud af klassisk svinepest på hobbybedrifter i det samme område.
            
         
               (4)
            
            
               Letland har truffet foranstaltninger inden for rammerne af Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (4), og der er afgrænset et inficeret område i en del af Alūksnes, Rēzeknes, Daugavpils, Balvu, Rugāju, Viļakas, Baltinavas, Kārsavas, Ciblas, Ludzas, Zilupes, Dagdas, Aglonas og Krāslavas novadi. Derudover har Letland forelagt Kommissionen en plan for udryddelse af klassisk svinepest i det pågældende område i denne medlemsstat. Planen blev godkendt af Kommissionen ved gennemførelsesafgørelse 2013/90/EU af 18. februar 2013 om godkendelse af planen for udryddelse af klassisk svinepest hos vildtlevende svin og nødvaccination af sådanne svin i visse dele af Letland (5).
            
         
               (5)
            
            
               På grundlag af oplysningerne fra Letland bør de relevante dele af Alūksnes, Rēzeknes, Daugavpils, Balvu, Rugāju, Viļakas, Baltinavas, Kārsavas, Ciblas, Ludzas, Zilupes, Dagdas, Aglonas og Krāslavas novadi opføres i del II i bilaget til beslutning 2008/855/EF.
            
         
               (6)
            
            
               Beslutning 2008/855/EF bør derfor ændres i overensstemmelse hermed.
            
         
               (7)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   I del II i bilaget til beslutning 2008/855/EF indsættes følgende:
   
      »Letland
      
      I Alūksnes novads: Pededzes og Liepnas pagasti. I Rēzeknes novads: Pušas, Mākoņkalna og Kaunatas pagasti. I Daugavpils novads: Dubnas, Višķu, Ambeļu, Biķernieku, Maļinovas, Naujenes, Tabores, Vecsalienas, Salienas, Skrudalienas, Demenes og Laucesas pagasti. I Balvu novads: Vīksnas, Kubuļu, Balvu, Bērzkalnes, Lazdulejas, Briežuciema, Vectilžas, Tilžas, Krišjāņu og Bērzpils pagasti. I Rugāju novads: Rugāju og Lazdukalna pagasti. I Viļakas novads: Žiguru, Vecumu, Kupravas, Susāju, Medņevas og Šķilbēnu pagasti. I Baltinavas novads: Baltinavas pagasts. I Kārsavas novads: Salnavas, Malnavas, Goliševas, Mērdzenes og Mežvidu pagasti. I Ciblas novads: Pušmucovas, Līdumnieku, Ciblas, Zvirgzdenes og Blontu pagasti. I Ludzas novads: Ņukšu, Briģu, Isnaudas, Nirzas, Pildas, Rundēnu og Istras pagasti. I Zilupes novads: Zaļesjes, Lauderu og Pasienes pagasti. I Dagdas novads: Andzeļu, Ezernieku, Šķaunes, Svariņu, Bērziņu, Ķepovas, Asūnes, Dagdas, Konstantinovas og Andrupenes pagasti. I Aglonas novads: Kastuļinas, Grāveru, Šķeltovas og Aglonas pagasti. I Krāslavas novads: Aulejas, Kombuļu, Skaistas, Robežnieku, Indras, Piedrujas, Kalniešu, Krāslavas, Kaplavas, Ūdrīšu og Izvaltas pagasti.«
   
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 18. februar 2013.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  EUT L 302 af 13.11.2008, s. 19.
   
      (4)  EFT L 316 af 1.12.2001, s. 5.
   
      (5)  Se side 70 i denne EUT.